**Indicatorii tehnico – economici**

Pentru obiectivul de investiţii

***„****REALIZAREA PARCĂRI SUPRAETAJATE ÎN ZONA DE BLOCURI DIN ALEEA HAȚEG – CARTIER TUDOR*  ***“***

*a) indicatori maximali, respectiv valoarea totală a obiectivului de investiţii, exprimată în lei, cu TVA şi, respectiv, fără TVA, din care construcţii-montaj (C+M), în conformitate cu devizul general;*

**SCENARIUL 2:**

**valoarea totală a obiectivului de investiții: 72251685,12 lei (TVA inclus)**

**din care C+M: 51743721,00 lei (TVA inclus)**

**Durata de execuţie a lucrărilor este de 13 luni,**

**iar durata de implementare integrală a proiectului, cu toate activităţile suport (achiziţii, publicitate, etc.) este de 16 luni de la începerea implementării proiectului.Capacităţi (în unități fizice ):**

*b) indicatori minimali, respectiv indicatori de performanţă - elemente fizice/capacităţi fizice care să indice atingerea ţintei obiectivului de investiţii - şi, după caz, calitativi, în conformitate cu standardele, normativele şi reglementările tehnice în vigoare;*

|  |  |  |  |
| --- | --- | --- | --- |
| *Suprafața terenului studiat* | | *8660* | *mp* |
| *Suprafață construită totală - propusă* | | *4789,79* | *mp* |
| *Suprafață desfășurată totală - propusă* | | *18301,98* | *mp* |
| *P.O.T. Propus (raportat pe intravilan)* | | *55.31* | *%* |
| *C.U.T. Propus (raportat pe intravilan)* | | *2.11* |  |
| *Suprafață construită propusă (parcare supraetajată)* | | *4789,79* | | *mp* |
| *Aria desfășurată propusă (parcare supraetajată)* | | *18301,98* | | *mp* |
| *Înălțimea maximă a construcției (de la cota* ***±****0.00)* | | *7,50* | | *m* |
| *Înălțimea la minimă a construcției(de la cota ±0,00)* | | *4,70* | | *m* |

c) *descrierea sumara a proiectului:*

Clădirea cu suprafața construită de 4789,79m2 are un regim de înălțime S2+S1+P+T. Structura are 2 deschideri de 4m și 8 deschideri de 8m, prima si ultima travee are 4m deschidere între care sunt 7 travei de 8m deschidre.

Perimetral la clădire se prevede perete din piloți sau perete mulat.

Sistemul de fundare ales pentru clădirea etajată este cel de radier general de 60 cm grosime din beton armat C25/30 dispus pe o pernă de balast sau piatră spartă de 30cm grosime compactată controlat în straturi succesiv.

Betonul se va turna etanș, în rosturile de turnare se vor prevedea benzi de rost expandabile sau profile de etanșare.

Umpluturile din jurul clădirii se vor realiza din pământ compactat în staturi succesive de 20cm grosime, asigurându-se un grad de compactare de minim 98%.

Anterior începerii lucrărilor de fundare, întregul amplasament se va curăța de vegetație si moloz, platforma de beton existentă precum și eventualele fundații rămase de la clădirile vechi, demolate se vor îndepărta.

Structura este alcătuită din stâlpi având secțiunea trasnversală de 50x75cm, dispuse interax, grinzi longitudinale având secțiunea transversală de 80x30cm, grinzi transversale având secțiunea de 50x30cm și diafragme perimetrale in subsoluri din beton armat având grosimea de 25cm.

Pentru accelerarea execuției s-a optat atât pentru proiectarea grinzilor principale ale clădirii (longitudinale si transversale) ca și grinzi compozite/hibride confecționate uzinat, gata de montaj așezate pe diafragmele și stâlpii turnate monolit precum și pentru proiectarea planșeelor ca și planșee din predale cu fâșii de polistiren și suprebetonare.

Grinzile compozite preuzinate, de tipul celor Jordahl Pfeiffer sau similar, vor avea înălțimea de 30 de cm și vor servi ca și suport lateral pentru elementele de planșeu. Astfel se creează impresia unui planșeu dală fără grinzi, mărind înălțimea liberă utilă a nivelurilor și facilitând traseul instalațiilor și tubulaturilor de ventilații. Carcasele grinzilor hibride longitudinale și transversale, alcătuite din zăbrelele metalice, se vor realiza uzinat și se vor așeza pe pereții și stâlpii turnate monolit până la cota inferioră a grinzilor. Grinzile hibride se vor completa pe șantier cu armături de continuizare și călăreți pentru asigurarea conlucrării între elemente și pentru preluarea momentelor pozitive de pe reazeme. Armăturile de continuizare ale grinzilor principale (longitudinale și transversale) vor fi alcătuite din bare longitudinale B500C, în funcție de poziție și nivelul de solicitare, iar în dreptul fiecărei nervuri de planșeu, deasupra reazemelor se vor prevedea călăreți.

Planșeele sunt realizate din predale de 5cm grosime și 1.2m lățime, cu fâsii de polistiren și suprebetonare de 8cm. Pentru asigurarea conlucrarii cu suprabetonarea, predalele sunt prevazute cu cate 2 grinzișoare zăbrelite, între care se montează fâșiile de polistiren, iar peste acestea se toarnă suprabetonarea de 8cm. Predalele vor avea și funcția de cofraje pierdute, astfel înălțimea totală a plăcii va fi de 35cm.

Întreaga suprastructură se va realiza din beton clasa C25/30.

Pereţii perimetrali de închidere la parter și terasă și cei de compartimentare se vor realiza din zidărie de cărămidă de 25cm grosime. Pentru conlucrarea zidăriei de cărămidă cu structura de beton se vor prevedea mustăţi ancorate în structura de beton. Buiandrugii deasupra golurilor de uşi interioare vor fi buiandrugi prefabricaţi. Se prevede centuri și stâlpișori de beton armat unde va fi necesar.

Pentru panouri solare poziționate pe acoperișul terasă circulabilă s-a prevăzut o structură metalică alcătuită din profile HEA400 pentru stâlpi rezemați pe capetele stâlpilor de beton, profile IPE450 pentru grinzi principale, IPE220 pentru pane și Ø25 pentru contravântuiri. Fixarea elementelor metalice pe structura de beton se va realiza prin intermediul ancorelor chimice.

Înălțimea subsolurilor este de 3m, cea a parterului este tot de 3m, însă în casa scării va fi de 3.45m din cauze terasei circulabile verzi de peste Parter. Casele de scară au ultimul nivel de 3.55m înălțime.

MATERIALE UTILIZATE

Beton:

•beton de egalizare: C8/10, X0, CEMIIA-S 42.5R, Cl1.0, Dmax16, S3

•infrastructura: C25/30, XC2, CEMIIA-S 42.5R, Cl0.20, Dmax16, S3, permeabilitate P810.

•suprastructura: C25/30, XC1, CEMIIA-S 42.5R, Cl0.20, Dmax16, S3

Oţel beton: B500C (BST500)

Oțel: OL37 (S235), OL52 (S355)

Cofraje: cofraje din panouri refolosibile.

Scenariul 2 este propus spre finantare de către proiectant.

Director,

Moldovan Florian